[{"text_idx": "#000000", "text": "Band eang: 'Peidiwch gadael cymunedau Gwynedd ar o\u0302l'"}, {"text_idx": "#000001", "text": "Roedd tua 50 o bobl mewn cyfarfod cyhoeddus ym Mhorthmadog nos Iau i leisio cwynion am ddiffyg band eang cyflym yn yr ardal i'w cartrefi a'u busnesau."}, {"text_idx": "#000003", "text": "Roedd Julie James, gweinidog Llywodraeth Cymru a\u0302 chyfrifoldeb dros fand eang, a chynrychiolwyr o Openreach, yno i wrando ar y pryderon."}, {"text_idx": "#000005", "text": "Clywodd y cyfarfod gwynion fod Openreach ddim wedi gorffen y gwaith o ddod a\u0302 band eang cyflym i'w cartrefi, a bod gwifrau wedi eu gadael yn hongian ychydig lathenni i ffwrdd."}, {"text_idx": "#000006", "text": "Roedd Llywodraeth Cymru wedi rhoi cytundeb i Openreach i gysylltu 690,000 o gartrefi yng Nghymru, ond daeth y cytundeb i ben ddiwedd Rhagfyr ac mae rhai cartrefi'n dweud eu bod yn dal i ddisgwyl i gael eu cysylltu."}, {"text_idx": "#000007", "text": "Mewn rhai achosion nid dim ond cartrefi a busnesau unigol oedd heb gyswllt, ond roedd cymunedau cyfan yn dal yn methu derbyn y gwasanaeth."}, {"text_idx": "#000008", "text": "Dywedodd Julie James fod cytundeb newydd gwerth \u00a380m, fyddai'n cael ei arwyddo yn ystod yr wythnosau nesaf, yn sicrhau fod 88,000 yn rhagor o gartrefi yn cael eu cysylltu."}, {"text_idx": "#000009", "text": "Disgrifiad o\u2019r llun, Roedd tua 50 o bobl yn y cyfarfod i glywed am y cynlluniau a lleisio'u pryderon"}, {"text_idx": "#000011", "text": "Roedd rhai o'r bobl yn y cyfarfod ym Mhorthmadog wedi teithio o Lanymawddwy, cymuned sy'n methu cael gwasanaeth ffo\u0302n symudol na band eang."}, {"text_idx": "#000014", "text": "Ar ran Openreach, sydd wedi bod yn gweithredu'r cynllun i BT, dywedodd Ynyr Roberts: \"Mae'r gwaith rydan ni wedi ei wneud wedi bod yn llwyddiant i ddod a\u0302 chymaint o gysylltiadau ar draws Cymru yn y cyfnod rydan ni wedi bod yn gweithio."}, {"text_idx": "#000015", "text": "\"Mae gweld nerth teimladau pobl yma heno, pobl sydd wedi cael eu gadael ac yn teimlo yn rhwystredig, mae hynny'n ein gwneud ni'n fwy penderfynol i ffeindio'r arian yn fewnol a chyda phartneriaid eraill, i orffen y gwaith a chysylltu'r bobl yma sy'n teimlo eu bod nhw wedi cael eu gadael ar o\u0302l.\""}, {"text_idx": "#000017", "text": "\"Ond yr hyn dwi'n erfyn arnyn nhw rw\u0302an ydi dysgwch y gwersi o'r cam cyntaf, a chofiwch am y cymunedau mwyaf anghenus... peidiwch a\u0302'u gadael nhw ar o\u0302l.\""}, {"text_idx": "#000018", "text": "Prif StraeonEisteddfod: 'Canolfannau cystadlu' i ddisodli'r pafiliwnPublished2 awr yn o\u0302lAchos Bermo: Diffynnydd yn gwadu cicio dynes 71 oedPublished4 awr yn o\u0302lDiogelwch ta\u0302n: Datblygwyr mawr yn arwyddo cytundebPublished2 awr yn o\u0302l"}, {"text_idx": "#000019", "text": "Eisteddfod: 'Canolfannau cystadlu' i ddisodli'r pafiliwn"}, {"text_idx": "#000027", "text": "Cwis: Cysylltiadau Cymru a Ffrainc"}, {"text_idx": "#000028", "text": "Fideo: Rhyddhau hanner miliwn o glipiau archif"}, {"text_idx": "#000032", "text": "Cysylltwch a\u0302 niTabledi a ffonau symudolHefyd yn Gymraeg"}]